khistorydata/jeongjo-sjw-relations huggingface dataset:
정조 24년 · 목
領議政沈煥之啓言因玊堂箚子以召對冊子問議于大臣事有依施之命矣春邸進講之孟子尙餘數編召對時以孟子繼講似好矣從之
정조 24년 · 강
命咸從府使永平縣令朔州府使差代
정조 24년 · 목
吏曹判書金載瓚啓言咸從府使尹範益永平縣令朴齊家昨冬大政以瓜滿差代矣旋因勅奇仍任朔州府使張鉉宅龍仁縣令丁遇泰今又準瓜而勅行又在邇四倅之差代與否請下詢大臣處之予詢大臣領議政沈煥之啓言昨冬則因牌文出來姑許仍任而今則勅行尙遠瓜限法嚴似難一向仍任矣敎以差代左議政李時秀啓言龍仁縣令則前因都監事已爲啓稟仍任似不宜差代矣從之
정조 24년 · 강
命尹光顔泮長望勿擬
정조 24년 · 목
吏曹判書金載瓚啓言三銓泮長無得互兼乃是定式矣禮曹參議尹光顔吏議特拜之後則泮長望似當勿擬請詢大臣處之予詢大臣領議政沈煥之啓言旣有定式則泮長望自當不爲擧論矣從之
정조 24년 · 강
命諸道年分專委道臣擧行
정조 24년 · 목
戶曹判書李在學啓言諸道年分事目非久當磨鍊而近例敬差官不爲差遣專委道臣擧行今番亦依此爲之從之
정조 24년 · 강
命黃山察訪李毅采出六
정조 24년 · 목
吏曹判書金載瓚啓言黃山察訪李毅采再昨年因特敎差送矣黃山係是參上侍從窠而毅采則參外矣參上參下間臣曺不能指一擧行請詢大臣處之予詢大臣領議政沈煥之啓言雖參下官自上特除參上窠則銓曹似當以參上施行矣左議政李時秀啓言旣已準朔則無論本窠之參上參下似當依例陞六矣右議政徐龍輔啓言雖於參下察訪如滿三十朔之限則例皆陞六此亦似無異同矣從之
정조 24년 · 강
命禁衛鄕軍停番
정조 24년 · 목
戶曹判書李在學啓言近年以來禁衛鄕軍特令停番而以其料米及保錢屬之度支者非但爲補經用實出爲民除弊也今年徵番之期不遠禁衛軍自今九月當限周年依近例停番而米錢自臣曺如前取用實爲兩便之道下詢大臣處之予詢大臣領議政沈煥之啓言禁衛鄕軍停番近有已例亦令許施似無妨矣左議政李時秀啓言臣於待罪度支時以禁營停番事筵稟蒙允仍以爲例蓋不但爲度支取用欲除鄕軍徵番之弊許今停番似無不可矣右議政徐龍輔啓言臣亦別無異見矣從之
정조 24년 · 강
命徵逋催科務從寬假
정조 24년 · 목
大護軍趙鎭寬啓言以今日侯觀之庶有秋成之望而若以稍登凡於徵逋催科之政或過於督迫則未有年豐之效預自廟堂講究商確務從寬假以紓民力似好矣從之
정조 24년 · 강
命密陽等邑災戶停糴
정조 24년 · 목
大護軍趙鎭寬啓言丙申秋關西數邑水災時特敎有當年還上停捧之德音矣今番密陽等邑人家漂頹亦甚夥然災戶停糴依丙申例擧行則亦爲仰述聖德之一事矣從之
정조 24년 · 강
山陵丁字閣上樑文製述官書寫官命令都監啓下
정조 24년 · 목
禮曹判書李晩秀啓言山陵丁字閣古例有上樑文今番依古例擧行製述官書寫官請令都監啓下從之
정조 24년 · 강
命除濟州民人赴陵役
정조 24년 · 목
護軍李書九啓言濟州民人在前則或赴於陵役而丙申陵役時役民渡海多有致傷先大深軫此弊有此後陵役勿爲起送之下敎矣今當此時島民久蒙淪肌之澤必有涉險爭赴之擧令廟堂預飭於該道該牧俾除越海赴役合宜故仰達矣從之
정조 24년 · 강
掌令李泰賢避嫌乞遞賜批
정조 24년 · 목
避嫌略曰臣以初一日詣臺諸臣刊削之命略有所奏矣語涉疏率至有大僚更奏之擧臣之不審之失大矣滿心慚惶請斥臣職批以勿辭退待
정조 24년 · 강
校理金熙采陳勉賜批
정조 24년 · 목
熙采啓言謹按朱夫子封事有敷陳諸條其一以講學爲正心之方其二以修身爲齊家之本其三以振紀綱爲勵風俗之方其四以節則用爲固邦本之道惟願殿下懋哉懋哉又有仰陳者猗歟我大行大王三十年所秉執而闡明者卽建天地亘古今至精微之大義也伏願殿下以闡明義理爲繼述先志之本是臣區區之望也批以當體念矣
정조 24년 · 강
右尹鄭大容以出疆使臣從縣道上疏乞遞亞尹泮長批下該曹稟處
정조 24년 · 강
右議政徐龍輔陳箚乞遞諸司提擧賜批
정조 24년 · 목
批以箚辭令該曹稟處仍命遣史官傳諭
정조 24년 · 강
判義禁李秉鼎陳疏自引乞遞賜批
정조 24년 · 목
疏略曰銓地一步卽臣艮限而向來簡畀恩出尋常始焉感激繼以怵畏果然洪時濟之疏出矣見其傳謄之本則滿紙謊譫恣意蹈藉直驅臣於忘廉冒恥之科臣當付之官箴愧謝而已第臣情踪兢蹙以至度支受薦之多日稽滯惟我聖上不加之罪曲遂微諒而禁堂新命經筵籌司之列寔臣寢夢猶驚之地伏乞將臣兼帶諸任竝行鐫改焉批以卿其勿辭行公
정조 24년 · 강
命司僕一提調徐龍輔勉副金祖淳爲一提調
정조 24년 · 목
敎曰司僕擧行之事多有之一提調勉副二提調爲一提調
정조 24년 · 목
吏批啓言慶尙監司擬望之人乏少他道監司及同道守令請竝擬允之○以閔台爀爲承旨金近淳爲應敎金履永爲慶尙監司李書九爲刑曹判書○敎曰忠淸監司今日政差出使之不多日內辭朝再政以尹光顔爲忠淸監司
정조 24년 · 강
大王大妃殿命諸臣奏事及疏啓之辭書入
정조 24년 · 목
大王大妃殿口敎曰諺書朝報書出之意簾內傳敎未知其件件眞實承聞而出諸朝報故諸臣各各奏事之辭及簾內下敎爲知其詳頒於朝報而使之入之矣公除日諸臣奏事及下敎答對之辭無之向來傳敎如何承聞而只以事出之諺敎謄入於朝報乎此後則書出之諺書及藥房逐日依例口傳問安之辭勿書而諸臣各各奏事之辭簾內下敎上疏要語狀啓及自外奏事於大殿而承批之辭書入
정조 24년 · 강
國葬都監以梓宮發靷時門路及排設處所啓
정조 24년 · 목
該都監啓言大行大王梓宮發靷時內外門路及輪轝排設處所肩轝大轝待令處所預爲稟定然後可以趁期擧行而自殯殿門由弘仁門賓陽門出由明政殿後門入復由明正殿正門出至月臺排設輪轝移奉於肩轝至弘化門外移奉於大轝至宗廟前路少駐進發至崇禮門內少駐換用短橫杠出城門少駐還用本杠至路祭所仍以大擧少駐於幕次還爲進發至鷺梁晝停所更爲移奉於肩轝過舟橋排設所還奉於大轝至始興縣行宮大門欑宮門外排設輪轝翌日離發時如來儀自始興縣行宮大門外移奉於大轝至肆覲坪晝停所仍以大轝少駐於幕次還發至長安門外少駐換用短橫杠入城內排設所少駐還用本杠至新豐樓外移奉於肩轝自中陽門至欑宮排設輪轝翌日離發時如來儀自新豐門外移奉於大轝至八達門內少駐換用短橫杠出城門還用本杠至陵所紅箭門外排設所移奉於肩轝至丁字閣月臺自月臺至欑宮排設輪轝依此磨鍊請分付各都監轝士大將京畿監司處允之
정조 24년 · 강
國葬都監以魂殿山陵祭器鑄成今八月初四
정조 24년 · 강
命沃溝縣監鄭來百咸陽郡守趙命喆靑陽縣監李學彬拿處
정조 24년 · 목
吏曹啓言沃溝縣監鄭來百母病沈綿離捨無路云咸陽郡守趙命喆靑陽縣監李學彬目下實病萬無還任之望云特敎申飭之下以其親病與身病無意還任者俱極駭然請令該府拿處允之
정조 24년 · 강
大報壇雨漏等處命修改
정조 24년 · 목
禮曹啓言大報壇奉室敬奉閣及齋室雨漏等處修改今八月二十七日卯時擧行而令繕工監趁卽修改臣曺與戶曹堂上請看檢允之
정조 24년 · 강
兼春秋金喆修以大司憲李城輔附奏啓
정조 24년 · 목
狀啓以爲臣敬奉聖諭馳往驪州州內上洞里傳諭大司憲李城輔則以爲臣自訟重戾恭侯嚴誅乃反委遣邇列別諭敦召臣惶隕靡措不知所以仰對也臣蒙被三朝殊渥區區微忱不後於人奔慰之行豈待申詔哉犬馬之疾近益危篤末由遂誠而竊擬數朔調將支保一縷則因山之時赴哭陵下爲辭玄宮之計姑緩嚴召使之安意療治獲遂此願千萬顒望云矣
정조 24년 · 강
召見承旨金宗善于誠正閣
정조 24년 · 목
予曰承旨承候于王大妃殿後退詣藥院與提調議定湯劑也
정조 24년 · 강
王大妃殿進御香砂六君子湯自今日一貼式命煎入榻敎也
정조 24년 · 강
遞執義高宅謙司諫李萬榮掌令洪彦變持平李敬心獻納金孝秀正言李東冕閔榮祖
정조 24년 · 목
政院啓言掌令李泰賢引避退待已至經宿除在外外持平嚴思彦牌招請以爲處置允之敎以在外臺諫許遞政官牌招開政差出
정조 24년 · 강
命禮曹參判今日政差出
정조 24년 · 목
禮曹啓言社稷大祭犧牲看品時小宗伯有闕矣請差出敎以今日政差出
정조 24년 · 강
遞吏曹參判尹行恁參議洪樂游
정조 24년 · 목
因樂游違牌啓稟敎以與參判許遞今日政差出
정조 24년 · 목
以金熙采爲執義徐有沂爲司諫安廷善爲持平朴宗京爲獻納具得魯沈鎜爲正言李基讓爲禮曹參判尹行恁爲同義禁再政以閔台爀爲吏曹參判金羲淳爲吏曹參議
정조 24년 · 강
命掌令李泰賢出仕
정조 24년 · 목
執義金熙采啓言掌令李泰賢引嫌而退雖有相奏無損臺體不可以此輕遞言官請出仕從之
정조 24년 · 강
山陵都監以丁字閣上樑文製述官書寫官實預差書入啓
정조 24년 · 목
製述官洪良浩預差李秉鼎書寫官李書九預差李益運
정조 24년 · 강
備邊司以御史可合人抄啓
정조 24년 · 목
金近淳林漢浩朴宗京閔耆顯柳畊金啓濂申龜朝李重蓮宋知濂
정조 24년 · 강
命總戎廳支放禁御兩營相議許貸
정조 24년 · 목
備邊司啓言卽接總戎廳所報則以爲本廳財力支放每患不足將至軍校停料之境米二百石錢八百兩有裕營門衛門中筵稟請貸待新捧還報事依昨年已例云矣請依昨年例令禁御兩營相議許貸允之
정조 24년 · 강
賑恤廳以遺棄兒收養人給料啓
정조 24년 · 목
該廳啓言西部路傍得一歲遺棄男兒二口私婢德伊等欲爲收養故依節目給料使之乳養
정조 24년 · 강
大司憲李城輔以草莾臣從縣道上疏賜批
정조 24년 · 목
疏略曰今當嚴廬攀擗之中哀毁過度群下之焦迫當何如哉盡情於哭踊守制於餰粥爲孝之小者繼述先王之志事服習前聖之道學爲孝之大者也殿下以宗社付託之重勉從順變之道焉鏔賊事有公除後處分之慈敎伏願亟施當律以洩神人之憤千萬顒望臣於嚮者路次奉諱而狗馬疾恙一倍危篤實無前進之望留滯斗湄受纕而歸臣分全虧乞命有司施以鈇鉞之典焉批以日月不居慟冤靡極卿須卽起登途以副慈敎仍命遣史官傳諭
정조 24년 · 강
忠淸監司尹光顔疏辭新除藩任賜例批
정조 24년 · 강
吏曹以右議政徐龍輔右尹鄭大容疏辭覆啓
정조 24년 · 목
該曹啓目今此右議政徐龍輔兼帶景慕宮司譯院提擧俱是都提調衛門似不當仍帶矣又啓目觀此鄭大容上疏則亞尹泮長元無出疆之臣仍帶往來之例俱當許遞矣臣曺不敢擅便請上裁從之
정조 24년 · 강
投畀申耆于泰安郡
정조 24년 · 목
義禁府啓言慶尙監司申耆泰安郡投畀而交龜後請押送配所允之
정조 24년 · 목
義禁府啓言沃溝縣監鄭來百咸陽郡守趙命喆靑陽縣監李學彬等原情泛稱遲晩而鄭來百叚曾經侍從除刑推趙命喆李學彬請竝刑推得情敎以除刑推議處
정조 24년 · 강
王大妃殿進御三錢重人蔘粟米飮嘉順宮進服加味健脾湯命自明日停止
정조 24년 · 강
遞社稷提調李祖源
정조 24년 · 목
政院以祖源有身病明日祭享不得進參啓稟敎以許遞今日政差出
정조 24년 · 강
命璿派人李昌杰等回糧題給
정조 24년 · 목
敎曰璿派中咸興都事李昌杰等十二人永興令李尙熙等三十二人回糧依例題給事分付
정조 24년 · 강
兵曹判書金祖淳疏陳病狀乞遞批許調理行公大王大妃殿命都目以望間退定
정조 24년 · 목
大王大妃殿口敎曰兵判上疏中病情如是都目以望間退定
정조 24년 · 강
有政吏曹判書金載瓚參議金羲淳進
정조 24년 · 목
以李鼎揆林蓍喆爲承旨趙得永爲校理李翊模爲右尹
정조 24년 · 강
山陵誌石命以藍浦石入用
정조 24년 · 목
國葬都監啓言山陵誌石補編則以磁器載錄而己酉謄錄則以藍浦石磨正入刻今番亦以藍浦石入用厚以一寸庶爲得中請以此擧行允之
정조 24년 · 강
丁字閣命以薍簾排設
정조 24년 · 목
山陵都監啓言各陵寢丁字閣例以薍簾排設而園所則以竹簾排設矣今番則何以爲之敎以依各陵寢例爲之
정조 24년 · 강
丁字閣上樑時各差備官及祭官命擇差祭物亦措備
정조 24년 · 목
山陵都監啓言丁字閣上樑文書寫時擧行等節依己酉例令國葬都監擧行讀上樑文官及各差備官祭官考例擇差祭物請亦令都監措備待令允之
정조 24년 · 강
遣承旨詣社稷奉審摘奸
정조 24년 · 강
遞承旨金宗善同義禁尹行恁
정조 24년 · 목
宗善不爲仕進敎以許遞○因行恁牌招啓辭敎以許遞
정조 24년 · 강
大王大妃殿命問安啓辭中殿宮循次書之
정조 24년 · 목
大王大妃殿敎曰名位者禮數之所由出也宜主謹嚴不可以一毫放過朝廷問安藥房啓辭中名位次序揆以事體終涉未安惠慶宮謙遜之德明達之見亦如此從今以後問安啓辭中大殿問安之次大王大妃殿王大妃殿惠慶宮嘉順宮循次書之一以正名位次序一以彰惠慶宮謙恭之德
정조 24년 · 강
命臺諫許遞與玉堂未差開政差出
정조 24년 · 목
敎曰在外臺諫許遞與玉堂未差之代政官牌招開政差出臺諫未肅拜呈告人竝牌招
정조 24년 · 강
有政吏曹參議金羲淳進
정조 24년 · 목
以徐郁修爲承旨金㙆爲掌令林漢浩爲副校理李魯春爲同義禁
정조 24년 · 강
吏曹判書金載瓚疏陳病狀乞遞批許調理行公
정조 24년 · 강
假注書閔哲儒以右贊成宋煥箕附奏啓
정조 24년 · 목
狀啓以爲臣敬奉聖諭馳往懷德縣外南面性潭里傳諭右贊成宋煥箕則以爲昨奉東朝諭旨感泣兢惶玆又史官臨宣聖諭臣讀未終行不覺涕淚交零臣之不能登時赴哭實緣病情之難強而今於聖旨之下苟有一分起發之勢則敢不趨承謹當以一疏有所披瀝而罪戾尤大云矣
정조 24년 · 강
前假注書李允謙以大司憲李城輔附奏啓
정조 24년 · 목
狀啓以爲臣敬奉聖諭馳往驪州州內上洞里傳諭大司憲李城輔則以爲臣纔上附奏抵奉慈敎玆又史官傳宣御批而至於以副慈敎之隆旨臆塞神隕不知所達竊擬少間��蹶趨召以遂奔哭進慰之願而不免遲滯尤增死罪當以辭本更籲云矣
정조 24년 · 강
召見承旨鄭尙愚于熙政堂
정조 24년 · 강
惠慶宮進服三錢重人蔘粟米飮自今日停止蔘吉飮一貼式命煎入
정조 24년 · 강
罷吏曹參議金羲淳職
정조 24년 · 목
承旨鄭尙愚啓言昨日政事皆以首望蒙點初無改望而卽見外間所頒政目則副校理以末望落點頒布又或以改望書出甚至於初不入望之人書於政眼落點頒布萬萬驚駭昨日政官重推申飭銓曹俾無此等之弊敎以聞甚可駭該堂罷職
정조 24년 · 강
遞承旨徐郁修大司諫尹東晩吏曹參判閔台爀
정조 24년 · 목
郁修不爲仕進敎以許遞政官牌招開政因東晩違牌敎以許遞今日政差出因台爀違牌敎以許遞前望單子入之
정조 24년 · 강
以尹行恁爲吏曹參判前望也
정조 24년 · 목
以沈象奎爲承旨李魯春爲大司諫閔命爀爲執義李龜雲爲司諫金啓濂李重蓮爲持平李垿爲獻納李敬參南涑爲正言閔台爀爲工曹參判
정조 24년 · 강
命實病外備堂臺諫竝牌招
정조 24년 · 목
敎曰初元求助時臺諫日日呈辭本司坐起備堂亦多懸病大臣何不察飭乎實病外備堂臺諫竝牌招
정조 24년 · 강
魂殿所封各司供上及京畿物膳限三年封進諸道朔膳物膳因山後命勿封進
정조 24년 · 목
禮曹啓言魂殿所封京各司供上及日下雉鮮京畿封進月令誕日各名日物膳則限三年封進而諸道朔膳物膳依前例因山後勿爲封進請分付允之
정조 24년 · 강
右議政徐龍輔陳箚自列賜批
정조 24년 · 목
箚略曰臣伏見備忘記下者有本司坐起懸病備堂大臣何不察飭之敎董勵群下之聖意實不勝欽仰之至臣以毒感昨今籌坐俱爲懸病元老首相未免獨勞若論孤負臣實爲首乞賜威罰以警具僚焉批以所愼奉慮卿須安心勿辭仍命遣史官傳諭
정조 24년 · 강
刑曹判書李書九大護軍李益運疏辭新資竝賜例批
정조 24년 · 강
忠淸監司尹光顔陳疏請往省先壠賜批許之
정조 24년 · 강
掌令李泰賢陳啓請申耆島配賜批
정조 24년 · 목
陳啓以爲噫彼金履載罪犯何如而前道臣申耆之揷入於稟秩抑何意也我大行大王處分履載之敎嚴於霜雪而彼申耆之挾雜嘗試太無顧忌不可近沿行譴而止請泰安郡投畀罪人申耆亟施島配之典新除授掌令金㙆時在安東地請秉馹上來事下諭批以申耆事慈殿處分之下何可加律乎亟停勿煩下諭事依啓
정조 24년 · 강
照勘時囚鄭來百等
정조 24년 · 목
義禁府啓目鄭來百叚以其母病勢難暫捨爲辭則其在孝理之政合有原恕之道而違令之罪在所難免趙命喆李學彬等叚雖未知身病之如何而飭敎之下無意還任俱極可駭竝以此照律罪鄭來百笞五十收贖解見任別敍趙命喆李學彬等杖一百收贖告身盡行追奪請竝私罪施行允之敎以趙命喆李學彬等功議各減一等
정조 24년 · 강
以金履錫爲咸陽郡守趙鎭坤爲靑陽縣監申龜朝爲沃溝縣監
정조 24년 · 목
口敎曰三邑守令之代口傳差出明日下送
정조 24년 · 강
召見下直監司守令于熙政堂
정조 24년 · 목
辭陛也○予曰卿其下去着意爲之也忠淸監司尹光顔曰臣才短病多實無堪承之望矣
정조 24년 · 강
命事變假主書李基憲仍察廳任
정조 24년 · 목
政院以假注書呂東植移直鑄字所啓請改差允之敎以事變假注書李基憲仍察廳任
정조 24년 · 강
遞大司諫李魯春執義閔命爀持平金啓濂獻納李垿正言李敬參
정조 24년 · 목
政院啓言兩司諸臺旣有詣臺之飭敎而或稱情勢或稱身病日已向夕終不入來請竝推考敎以有情勢人許遞其餘與未肅拜憲府諸臺牌招無敢更違事嚴飭又敎曰臺諫有關之代政官牌招開政差出待下批待開門牌招
정조 24년 · 강
慶尙監司金履永上疏辭移按嶺藩之命賜例批大司諫李魯春陳疏乞遞仍陳勉賜批
정조 24년 · 목
疏略曰竊伏念殿下受先朝憑几之托承文母垂簾之治初元求助之意藹然於辭敎之間大小臣工孰不感激而臣敢以先朝對揚之悃略效今日工瞽之誦惟聖明垂察焉嗚呼先朝之盛德大業亶出於闡明義理之原精微廣大統而爲一本太極從欲徯志散而爲萬川明月燦然光華煥乎文章寔源於一心上典學而貽燕之嘉謨在玆矣今我殿下講究乎先朝未卒之志業而若其親賢士大夫與之朝夕左右諮訪啓沃卽先朝已行之家法伏願殿下懋哉懋哉批以本職已許遞附陳當留意矣
정조 24년 · 목
以洪樂游爲大司諫閔師宣爲執義林漢浩爲獻納韓始裕爲持平李東宇爲正言李翊模爲兵曹參判
정조 24년 · 강
行藥院入診及次對于熙政堂都提調徐龍輔提調金祖淳副提調李集斗
정조 24년 · 목
請診也○予命醫官診候置之領議政沈煥之曰哀毁過節下情不勝憂慮伏未審近日飮啖之節加意調補而殿宮常膳亦爲盡誠仰勸乎予曰以時仰勸而殿宮氣候一向凜綴哀悶煥之曰山陵開金井時臣等當進詣看審而領府事亦言偕往蓋其自燕回還啓隧日一番看審誠禮則然右相則職在保護不可一日出外故仰達矣予曰依此爲之煥之曰山陵三年內所用各樣物種當預爲磨鍊令戶惠廳考例給價此則筵退後當以草記稟處矣予曰依此爲之左議政李時秀曰山陵開金井時臣以總護使進詣而向來有除朝辭往來之敎今番臣等往來時亦依此爲之乎予曰依此爲之大王大妃殿敎曰來頭日寒之時處所當從便下敎而今則日氣不至甚寒召對與經筵竝行於此處似好矣禮曹判書李晩秀曰開筵則一日幾次定限乎大王大妃殿敎曰勸學非不是大事而大殿哀毁中重之以講學之過節則不無受損之慮一日內屢次開講似不可爲之矣予曰昨日詣臺之諸臺今日何不入來承旨金近淳曰自政院屢度申飭而終不入來矣予曰各別申飭煥之曰臣有區區私情敢此仰達矣今番看審出去時路過先壟松楸入望在臣情理不可不歷省若蒙遂願則一宿于山下其翌日當卽詣陵所而馹路爲弊可悶此則當私持馬以往乞許暫暇焉予曰依此爲之時秀曰臣亦與領相所奏同父母墳山距官路二十餘里也十六日離發一宿山下其翌日卽當進詣矣予曰依此爲之大王大妃殿敎曰穀名釐改事其間果已商確否煥之曰其間臣等與曾經道伯人及戶惠堂有所商確多般講究而尙未決定刑曹判書李書九旣任其事而今以按覈使出去待其還來其所錄冊子使之傳示然後臣等當與有司堂上講究而又奉前席下詢萬萬惶悚矣今雖姑未釐正見今秋事方殷自今年爲始俾無吏胥輩中間舞弄科外侵懲之弊事當各別嚴飭矣時秀曰臣等以是早夜講究而迄未就緖且所掌之人奉命出往當待其還朝更與相議決定仰稟矣大王大妃殿敎曰作事之始也無一毫爲弊於民然後可爲永久遵行之道須詳細講確各別善爲之也煥之曰臣等豈敢一時弛心而但還穀之布在各道者半分盡分與耗條之所管於各衙門經用者不可不關問於諸道見其彼此便好然後可以定行自然遲待矣大王大妃殿敎曰此非一二日內可爲之事則非謂時日之淹遲也於國於民使之俱無所礙其條善爲商確煥之曰臣等豈敢泛忽而素乏才具不無僨誤之慮只自悚懍矣又奏曰吏曹判書今當議薦而大抵吏判國之大冢宰也議薦時所當取其地處與人望而難以取舍惟當以加資久近爲薦望次第矣予曰依此爲之大王大妃殿敎曰顧今國事之協贊專在於人才必以公心做去者商量議薦
정조 24년 · 강
命未下直守令竝催促辭朝
정조 24년 · 목
領議政沈煥之啓言當此災政方張之時守令曠官可悶新除未下直守令請竝令催促辭朝從之
정조 24년 · 강
命平海郡守權晙待災政畢後拿囚
정조 24년 · 목
領議政沈煥之啓言平海郡守權晙以漂頹戶緩報事入於拿處現告矣見今秋務方殷守令曠官爲悶待災政畢後拿囚似好矣從之
정조 24년 · 강
命行吏曹判書金載瓚今姑許遞議薦開政
정조 24년 · 목
領議政沈煥之啓言行吏曹判書金載瓚近日政牌連事違逋而聞其實病果難行公請姑許遞從之敎以議薦開政
정조 24년 · 강
改差戶曹佐郞宋稚圭
정조 24년 · 목
領議政沈煥之啓言戶曹郞官多有擧行之事而佐郞宋稚圭以經筵官未及承召本職請姑許遞從之
정조 24년 · 강
命經筵加設五窠以五閣臣隨品單付
정조 24년 · 목
領議政沈煥之啓言伏承慈敎有閣臣五人輪回勸講之命矣不可不各兼經筵之銜使之專意久任經筵元窠外加設五窠以五閣臣隨品單付事請分付從之
정조 24년 · 강
健陵碑閣命以二間磨鍊
정조 24년 · 목
左議政李時秀啓言今番健陵碑閣一依元陵顯隆園之制請以二間磨鍊從之
정조 24년 · 강
禮曹判書李晩秀以華城影殿節目啓
정조 24년 · 목
時秀啓言華城影殿節目有更爲磨鍊以入之命矣殿宇營建後殿號始可議定節目亦當於其時修入而祭享當自今年擧行見今誕辰不遠祭器先以太常所在祭器入用後令華城府造成其中不可不及今新造者以魂殿山陵所用件推移奉往其代令都監更造祝文令藝文館撰進祭官令吏曹依顯隆園例請塡差從之
정조 24년 · 강
命講筵處所始講日子勸講時刻仰稟慈殿後當下敎
정조 24년 · 목
閣臣李晩秀金祖淳南公轍尹行恁等啓言日前慈敎特命臣等出入講筵臣等不勝感泣之至雖有勿拘格例自內勸講之敎事體與胄筵自別承史自當隨入而講筵處所始講日子勸講時刻不可不預爲稟定遵行矣敎以仰稟慈殿後當下敎矣
정조 24년 · 강
影殿祭官命如有求差之人勿拘事定式
정조 24년 · 목
吏曹參判尹行恁啓言華城影殿祭官當塡差矣獻官則以留守諸執事以判官總制及迎華察訪隣邑守令爲之依園所例而如有求差之人勿拘事定式似好矣從之
정조 24년 · 강
罷執義李龜雲司諫金孝眞掌令南涑金浤持平具晉行李東冕獻納金孝秀正言李弘謙職推校理金熙周
정조 24년 · 목
校理金熙周啓言近來臺諫何等嚴飭而今日賓對一不進參行公諸臺請竝施譴責之典從之○領議政沈煥之啓言行公諸臺之昨日詣臺而不參於今日賓對極爲未安玉堂乃以譴責爲言者未免失體行公諸臺竝罷職入侍玉堂請推考從之
정조 24년 · 강
檢閱李存秀以母病陳疏徑出批許救護
정조 24년 · 강
有政吏曹參判尹行恁
정조 24년 · 목
敎曰兩司諸臺今日政差出○以趙鎭寬爲吏曹判書鎭寬及李在學徐邁修韓用龜李直輔竝新通也再政以柳畊爲執義金銑爲司諫吳翰源柳河源爲掌令李垿嚴思彦爲持平尹命烈爲獻納李��李東宇爲正言○知經筵加設金載瓚李晩秀金祖淳同經筵加設南公轍尹行恁幷單付
정조 24년 · 강
山陵上食晝茶禮所用炭木菜蔬命惠廳給價
정조 24년 · 목
戶曹啓言山陵三年內朝夕上食晝茶禮所用炭燒木各樣菜蔬等物價米令宣惠廳考例給價奉常寺司圃署內資寺貢人及下人等處分給一款請亦令依例擧行允之
정조 24년 · 강
行召對于熙政堂閣臣李晩秀承旨申獻朝玉堂朴吉源尹益烈假注書全邁淳史官金景煥洪奭周
정조 24년 · 강
大王大妃殿命自明日勸讀
정조 24년 · 목
大王大妃殿口敎曰自明日當勸讀閣臣使之入來
정조 24년 · 강
命黃海道進香更爲擇日設行
정조 24년 · 목
禮曹啓言黃海道進香今九月十六日設行事推擇矣監司徐榮輔已爲遞職新除監司鄭日煥當爲進香請以此分付敎以待新伯赴任更爲擇日設行
정조 24년 · 강
罷安城郡守朴宗羽職
정조 24년 · 목
京畿監司徐鼎修狀啓安城郡守朴宗羽殺獄逃躱罪人限內不能捉得爲先罷黜其罪狀令攸司稟處事敎以口傳差出
정조 24년 · 강
以金復淳爲安城郡守口傳也
정조 24년 · 강
大王大妃殿命山陵役軍厚雇價
정조 24년 · 목
大王大妃殿敎曰丙申年先王於國役用民力之事軫念如赤子必有惻怛之厚恤之例今番山陵役事軍人雇價當依丙申己酉年酌定之已例而當此秋務方殷之時仰體先王愛民之聖心尙多不及聖心之慮一念瞿瞿無時可弛何以則體先王之心除百姓之弊使厚恤之實惠得以下究乎都監堂郞着念察民弊厚雇價俾勤苦之軍民期於得蒙實惠事嚴加分付之意傳諭于總護使
정조 24년 · 강
明日朝上食命當親行政院知悉
정조 24년 · 강
行勸講于熙政堂閣臣李晩秀金祖淳南公轍尹行恁承旨金近淳假注書李允謙史官李存秀洪奭周
정조 24년 · 강
行召對于熙政堂承旨徐有聞閣臣沈象奎玉堂申絢朴鍾淳假注書李允謙史官承膺祚洪奭周
정조 24년 · 목
彬不待受由徑先下鄕兵曹啓請汰去允之
정조 24년 · 목
府啓中賓對入侍時失言之玉堂請重推從之
정조 24년 · 강
今日朝上食命不得親行
정조 24년 · 목
藥房口啓言亟寢朝上食親行之命敎以玆承慈敎不得親行○大王大妃殿口敎曰今日朝上食大殿有親行之敎矣風日若此故已爲勸挽此意知悉
정조 24년 · 강
行勸講于熙政堂閣臣李晩秀金祖淳承旨金近淳假主書李允謙史官金景煥洪奭周
정조 24년 · 강
召見咸鏡前監司具㢞于熙政堂
정조 24년 · 목
遞來也○予曰卿何以作行乎㢞曰臣自英廟朝受國厚恩而致位宰列逮我大行朝所被恩造益復罔極今始奔哭衷情抑塞矣予曰卿新從外來有弊瘼之可言者乎㢞曰第有一二弊瘼擬於登筵時仰奏玆以笏記書來未知仰奏乎予曰見大臣言之
정조 24년 · 강
罷黜德源府使沈鐮
정조 24년 · 목
咸鏡監司李秉鼎狀啓德源府使沈鐮今夏飭敎之下趙啓碑獨不埋置加設武任捧賂差出其子到門之時許多所費全責富民遍徵各廳醜聲藉藉爲先罷黜其罪狀令攸司稟處事敎以口傳差出
정조 24년 · 강
以申協爲德源府使口傳也
정조 24년 · 강
命壯勇營軍器修繕物力每年加劃事分付
정조 24년 · 목
壯勇營啓言本營軍器未備者以分等歲造之意已爲節目啓下而昨冬軍器修繕物力以備局句管穀三千石移劃取用矣以三千石難以需用大米三千石自今年爲始每年加劃事請令廟堂分付允之
정조 24년 · 강
黃海監司鄭日煥疏辭新除藩任賜批
정조 24년 · 강
校理金熙周陳疏自列仍陳勉賜批
정조 24년 · 목
疏略曰向日賓對諸臺不參實甚駭然率爾陳奏直請譴責而言語有失豈非悚蹙者乎短章自列乞遞臣職仍治臣罪焉我殿下講學之工固當以經訓爲主而暇以史記等書以已往之迹作今日之鑑則不但懲創感發之在於是抑亦爲格物窮理之一端也批以召對冊子問于領事以奏爾其勿辭察職
정조 24년 · 강
行勸講于熙政堂閣臣南公轍尹行恁承旨沈象奎假注書李允謙史官李存秀洪奭周
정조 24년 · 강
大王大妃殿命造果廳假家造成
정조 24년 · 목
大王大妃殿口敎曰造果廳處所未及下敎矣隆安門內造果廳假家三間造成其餘修補以給
정조 24년 · 강
明日望奠命當親行該房知悉
정조 24년 · 강
遞雲監提調金祖淳
정조 24년 · 목
敎曰兵判所帶雲監提調許遞令該曹口傳差出
정조 24년 · 강
大司諫成鼎鎭避嫌賜批
정조 24년 · 목
避嫌略曰卽伏見校理金熙周疏則復申日前賓對論斥諸臺之說而伊日之未參賓對臣與譴罷諸臺旣無異同滿心慚恧何敢晏然於臺次乎批以退待物論
정조 24년 · 강
命未下直監司守令皆令明日辭朝
정조 24년 · 목
京畿監司徐鼎修以南陽府使李馨秀遭母表馳啓敎以政官待開門牌招開政差出
정조 24년 · 강
命召對冊子以小學爲之春坊所在件取用
정조 24년 · 목
弘文館啓言召對冊子問于領事以奏事命下矣問于領事則領議政沈煥之以爲召對之用史書自是古例孟子畢講後以綱目繼講似好云左議政李時秀以爲姑爲繼講經書待卒哭後開法筵更爲稟定似爲得宜云右議政徐龍輔以爲孟子畢講之就春邸時所講四書小學中姑爲繼講如溫繹之例似有實效而卒哭後所講法講及召對冊子臨時更爲議定似好云矣大臣之議如此何以爲之敎以小學爲之又啓言召對冊子以小學爲之事命下矣本館所在只是二件不足件令藝閣依例印進敎以以春坊所在件取用
정조 24년 · 강
掌令吳翰源陳疏辭職仍陳勉兼請嚴禁妖巫賜批
정조 24년 · 목
疏略曰人君之孝在於進學修德繼志述事不專在於哭泣攀擗毋過勞以致損毋過哀以致毁非獨頤養之方亦爲學問之要也伏願繼自今益勤召接親近賢士則聖德日進而先志克述矣此豈非人主之大孝乎臣於目下事有驚惋者玆敢尾陳焉竊聞城西古刹有一妖巫稱薦福德敢托道場僣設鹵簿之儀語及至尊之地傳說甚駭噫嘻痛矣此何爲者粵昔成廟違豫之日巫女祈禱近泮之地伊來章甫奮然逐之至有登聞之擧而聖敎若曰士氣如此予疾若瘳士林至今傳誦今當一初淸明之日如此不經之事益加痛禁而嚴斷亟命攸司嚴査妖巫明正邦刑焉批以所陳甚好當留意附陳事予何知之必因流來謬例今方令內司嚴査痛禁之此等妖巫輩亦令攸司搜捕遠逐臺閣有此言予喜之勿辭察職
정조 24년 · 강
命時囚朴宗羽議處
정조 24년 · 목
義禁府啓言安城前郡守朴宗羽原情泛稱遲晩請刑推得情敎以除刑推議處
정조 24년 · 강
召見藥院提調時原任大臣禮曹判書于廬次藥房都提調徐龍輔提調金祖淳副提調李集斗領府事李秉模領議政沈煥之左議政李時秀禮曹判書李晩秀
정조 24년 · 목
晩秀曰日前以華城影殿祭享自今年擧行事筵奏蒙允矣更爲詳考則因山前惟社壇越紼行事外各祭享皆停祭今月誕辰旣在因山前享事恐難設行而事體至重請下詢大臣處之予詢大臣秉模曰因山前行享禮恐違禮意臣則以禮判所奏爲宜矣煥之曰臣意亦與領府事無異矣時秀曰臣亦別無他見矣龍輔曰丙申因山前萬寧殿旣無薦享之禮今亦與此似無異矣予曰依此爲之仍敎曰領左相明日山陵進詣時欲爲歷往先山云不必私持馬乘馹往來又敎曰今番開金井時卿等與光恩副尉同爲進詣看審煥之曰謹當出傳筵敎與之偕往矣
정조 24년 · 강
行勸講于熙政堂閣臣李晩秀金祖淳承旨金近淳注書金啓溫史官李存秀洪奭周
정조 24년 · 목
講孟子○予曰召對繼講冊子則命以小學爲之矣晩秀曰臣已聞之而惟我英宗大王五十年聖工全在於此一部我大行大王亦當屢致意焉聖學成始成終之工要不越是矣祖淳曰名雖小學而大人之學亦不外是矣晩秀曰此書體用具備本末兼該下三篇又多引用史傳處故亦可以觀古人得失之實跡矣
정조 24년 · 강
命都監堂上三日一次欑宮奉審
정조 24년 · 강
大王大妃殿命別監李宗斗金昌大以當律擧行
정조 24년 · 목
大王大妃殿敎曰本殿水剌間別監李宗斗金昌大以掖庭下人不告於中官以中官之名爲手本受出前例於戶曹云無嚴之罪狀萬萬駭然首倡受出之下人査實而爲後日嚴懲以當律擧行
정조 24년 · 강
命甲山府使宋翼孝拿勘前北伯具㢞譴罷罪人李漌譏捕發配
정조 24년 · 목
領議政沈煥之啓言前咸鏡監司具㢞見臣以爲遞歸到城外聞甲山府遠配罪人李漌逃歸其家係是變怪云漌以賊家連結之罪投竄極邊爲二十餘年乃當此時闖地逃出潛入城闉情極狡惡令攸司卽爲譏捕仍發配所而當該地方官捧現告拿勘其時道臣亦捧現告請施以譴罷之典從之
정조 24년 · 강
命海伯鄭日煥卽爲辭朝
정조 24년 · 목
敎曰監司守令使之明日辭朝海伯何不辭朝爲先推考卽爲辭朝○政院啓言黃海監司鄭日煥謂有身病不爲出肅極爲未安請重推允之敎以更爲催促卽爲辭朝
정조 24년 · 강
遞持平嚴思彦正言李東宇李��
정조 24년 · 목
因政院署經啓辭敎以山林外在外人許遞今日政差出
정조 24년 · 강
有政吏曹參判尹行恁兵曹判書金祖淳
정조 24년 · 목
因政官違牌啓辭敎以亞銓在閣中使之開政差出守令當日辭朝○以金秀臣爲持平李東萬鄭㝡成爲正言洪受浩爲副校理具得魯爲修撰韓用龜爲同經筵申大尹爲南陽府使李膺福爲甲山府使鄭尙愚爲副總管
정조 24년 · 강
命違牌臺諫更爲牌招入來署經
정조 24년 · 목
因政院署經啓辭敎以違牌臺諫只推更爲牌招夜已深卽爲入來署經更勿煩稟
정조 24년 · 강
長生殿以外梓宮停漆啓
정조 24년 · 목
長生殿啓言外梓宮着漆今九月十四日已滿六十度仍爲停漆以待堅乾今二十四日結裹奉安於正殿月廊二十八日習儀三十日卯時陪進山陵
정조 24년 · 강
國葬都監以冶匠假家十二間延燒啓
정조 24년 · 목
本都監啓言今日申時量分差繕工監冶匠假家失火幸卽撲滅物種則別無燒燼而假家十二間延燒事極驚駭不善檢飭之當該分差繕工監官員請令該府拿處允之
정조 24년 · 강
命捕廳單子捧入承旨曺錫中遞差
정조 24년 · 목
因右捕廳都監假家燒燼時禁盜無事單子敎以都監草記則入啓已久之後今始來呈民家失火不可如是況莫重役處乎無一言捧入承旨遞差此單子送于大臣
정조 24년 · 강
命關西小米二萬石遼軍木二百同取用事分付戶曹
정조 24년 · 목
備邊司啓言度支事勢支用無路矣今番三都監物力內下之數統計爲八萬餘兩祭需價錢爲九萬四千兩而此外應用又不下於此數先以關西小米二萬石遼軍木二百同取用事請分付戶曹允之
정조 24년 · 강
吏曹判書趙鎭寬疏辭新除天官之任賜例批
정조 24년 · 강
兵曹參議金觀柱疏陳情勢乞遞賜批
정조 24년 · 목
疏略曰顧臣私義切有難安者卽臣與再從兄臣龜柱同事則其於死生榮辱義無差殊而龜柱則十年海陸百艱備當竟至瘐死間者雖蒙昭釋而群咻未已孤忠莫白臣則至今生存年來甄敍陞擢次第荐加噫同罪苟免古人所恥況臣屢年沈痼病蟄之中猥承新命進伏城外敢陳短章伏乞亟許鐫改仍命選部永勿檢擬焉批以爾其勿辭察職
정조 24년 · 강
掌令柳河源上疏陳勉兼陳民庫弊瘼賜批
정조 24년 · 목
疏略曰目今悠悠萬事莫如聖躬之保嗇而頻下朝晡親行之命群情抑塞伏願自今以後親行之禮必待慈聖下敎焉古人云欲法堯舜當法祖宗猗歟箕範建極平蕩之治卽我英廟朝五十年苦心而粵我大行朝二十五年精一傳承伏願殿下必法祖宗以底敷錫會極歸極之福焉民生弊瘼爲今急務而各邑民庫有可變通者凡大小進上及馱載價本例以儲米會減而米價不足之數始責於民矣然而本米則守令不敢先動故必以民錢策應而後待惠廳上下鮮能推還於民庫適爲吏胥之盜竊臣意則各項本價之多小自有年例京司按簿可驗若使各色及其當納之時本價米則先上下而後磨勘於京司不足之徵於民者似勝於急時全策應之冤下詢廟堂裁處則或爲小補於民矣批以所陳下廟堂勿辭察職
정조 24년 · 강
行勸講于熙政堂閣臣金祖淳南公轍承旨徐有聞假注書呂東植史官李存秀洪奭周
정조 24년 · 강
大王大妃殿命各殿宮水賜別監之文報去來各別嚴査
정조 24년 · 목
大王大妃殿敎曰俄者亦有下敎而當此時軫念經費欲除民弊之心晝夜憧憧者亦所以仰體先朝聖意也今聞掖屬輩罪犯已至許許各殿宮水賜別監之初不言及中官以渠任意文報去來之罪及至於司鑰輩之無應爲先啓之手本而許多物種之當爲與不當爲渠輩何以知之任意以無前之例直報者究其罪狀若有一毫忌憚之心焉敢乃爾其在懲後之道不可尋常處之渠輩之戶曹去來文書竝封下詳見後問於內侍府各別査覈各殿宮掖屬之有罪犯者一竝付之攸司照律嚴治大抵戶曹事極駭然向來繕工事猶不懲戒一從渠輩所報一竝磨鍊上下不察之罪烏可免乎以此意傳于大臣又有申飭之事向日歡慶殿修理及卽今宣政殿修理時掖屬輩必不無誅求各司之弊亦爲各別察治
정조 24년 · 강
罷漢城判尹李祖承訓鍊大將李漢豊右捕將柳孝源職
정조 24년 · 목
備邊司啓言卽聞國葬都監冶所假家十二間燒燼云部內失火雖在閭家京兆捕廳及字內營門趁卽撲救仍爲登聞法意攸在況此至重役處有失火之擧而都監草記已久之後乃登聞字內營門之初不來救萬萬駭然當該京兆堂上捕將及字內營門大將請竝罷職允之
정조 24년 · 강
命禁將徐有大兼察訓將左捕將吳毅常兼察右捕將
정조 24년 · 목
政院啓言訓鍊大將李漢豊罷職矣將兵之任不可一刻無總察何以爲之敎以禁將兼察牌招聽傳敎又啓言左捕將柳孝源罷職矣重任不可暫曠何以爲之敎以他邊大將兼察牌招聽傳敎
정조 24년 · 강
以李儒敬爲禁軍別將李得濟爲右捕將
정조 24년 · 강
罷戶曹判書李在學職
정조 24년 · 목
備邊司啓言掖庭署所關經費之先啓手本然後始乃移報戶曹法意至嚴而今又不待手本恣意侵懲其漸不可長令政院査問內侍府及掖庭署所犯掖屬一一摘發出付攸司照法嚴繩身居有司之任一聽渠輩之瞞報溺職甚大戶曹判書李在學請罷職允之
정조 24년 · 강
命別監尹衡五等出付攸司當該司鑰等亦令科治
정조 24년 · 목
政院啓言謹依慈敎取見掖屬輩報戶曹文書二十七度逐一詳査則各殿宮掌務內官牒報合四度戶曹題出甲袱甲帳手巾褌巾等屬件數不啻夥然而內侍府所告以爲凡此四度初非掌務內官之所知水賜別監輩之私自僞報云故別監尹衡五等嚴覈則渠輩皆以僞報自服矣所犯掖隸尹衡五等九名錄入出付攸司痛繩而當該司鑰等請亦令攸司科治允之敎以各別嚴治
정조 24년 · 강
命罪人李漌拿來嚴刑金甲島定配
정조 24년 · 목
義禁府啓言甲山府罪人李漌肆然逃還偃處其家到今現發之後潛自下去者情狀狡惡此等之類不可循例杖配而止發遣府羅將所到處刻期拿來嚴刑一次後珍島郡金甲島絶島定配而請前罪目添書今番罪目允之
정조 24년 · 강
諫院聯疏請李漌亟施當律賜批司諫金銑正言鄭最成李東萬
정조 24년 · 목
聯疏略曰甲山府遠配罪人李漌闖乘擧國哀遑之際敢生跳出避匿之計則其逞奸狡而無忌憚尤合萬戮矣亟令攸司詗捕盤覈施以當律斷不可已也至若道臣地方官已有大臣論勘不必疊床而他道諸邑種種此弊安保其必無乎亦願嚴飭各道以爲別般防守焉批以金吾草記已久矣
정조 24년 · 강
推司諫金銑正言鄭㝡成李東萬承旨徐有聞
정조 24년 · 목
政院以聯疏中年號下職銜錯誤請推考允之敎以爾亦推考
정조 24년 · 강
勘放時囚朴宗羽
정조 24년 · 목
義禁府啓言安城前郡守朴宗羽殺獄罪人何等重囚而至於越獄逃躱過限未捉罪狀七十收贖告身盡行追奪徒一年半定配請私罪施行敎以功議各減一等○又以宗羽減徒放送啓
정조 24년 · 강
刑曹以別監李宗斗杖一百後連山縣徒三年定配押送啓
정조 24년 · 강
行勸講于熙政堂閣臣金祖淳南公轍承旨申獻朝假注書呂東植史官李存秀洪奭周
정조 24년 · 강
大王大妃殿命戶判李在學分揀仍任
정조 24년 · 목
大王大妃殿敎曰此時戶判難付生手飭已行矣戶曹判書李在學分揀仍任前職
정조 24년 · 강
命前判尹李祖承仍任訓鍊大將李漢豊分揀
정조 24년 · 목
敎曰此時此任難以遞易前判尹李祖承特爲仍任字內營門宜有區別訓鍊大將李漢豊分揀牌招傳授命召
정조 24년 · 강
毛棺衣褥席命陪進奉安
정조 24년 · 목
口敎曰毛棺衣褥席造成云朝上食後都監堂上陪進奉安
정조 24년 · 강
以朴宗輔爲承旨
정조 24년 · 목
敎曰承旨前望單子入之
정조 24년 · 목
因囚單子敎以分揀放送
정조 24년 · 강
大提學洪良浩疏辭三館之任賜例批
정조 24년 · 강
掌令柳河源陳疏辭職仍請李漌搜捕新道臣警責賜批
정조 24년 · 목
疏略曰罪人李漌當此擧國震剝之時肆然跳出闖入城闉卽一變怪而只遣府隸恐涉疏虞宜命攸司內而京兆捕廳外而沿路邑鎭物色搜捕斷不可已逃過一朔尙無狀聞亦涉稽緩新道臣亦命警責焉批以李漌事卽命金吾拿來矣新伯則不當警責爾其勿辭察職
정조 24년 · 강
召見坐直承旨徐有聞于熙政堂
정조 24년 · 목
予下按覈使狀啓敎曰承旨持出往示右相右相獨爲開見後如有時急事卽爲請對如非時急事待領左相入來後稟處事傳諭而狀啓還爲封入也
정조 24년 · 강
召見黃海監司鄭日煥于誠正閣
정조 24년 · 목
辭陛也○日煥曰臣今番自鄕奔哭擬於因山時慟哭而歸矣遽叨此職且惶且感誕辰又在不遠當參哭班後辭陸爲計矣又伏承辭朝飭敎惶悚之極不敢言私強病入來而若於廿二日未參哭班則下情實不能按抑矣臣行且逖違敢請仰瞻矣予曰道臣旣下直則例不得久留何當下去乎日煥曰老病難強擁衾私次矣今雖辭陛一兩日調理然後始可治發且所着天翼未及製成當待製成後下去矣仍又請仰瞻予曰必須善爲下去也承旨申獻朝曰黃海監司鄭日煥以仰瞻爲請雖是年老宰臣事體未安請推考予命置之
정조 24년 · 강
司諫金銑等聯啓避嫌賜批正言鄭㝡成李東萬
정조 24년 · 목
避嫌略曰臣猥陳聯疏而至於年月下職姓銜列書之際不能照察以致座次之改書以納繼有喉院請推以此情踪何敢晏然於臺次乎批以勿辭亦勿退待
정조 24년 · 강
命醫官本廳爲造果廳宣政殿月廊二間爲上直房
정조 24년 · 목
口敎曰藥房醫官本廳爲造果廳宣政殿西月廊祭器庫下二間內房一間廚一間爲之以爲上直房事分付
정조 24년 · 강
行勸講于熙政堂閣臣金祖淳南公轍承旨朴宗輔假注書呂東植史官金錫泰金景煥
정조 24년 · 목
講孟子○予曰日前臺諫聯疏有違格處故令政院還給矣及見請推啓辭及避嫌則以座目之先後倒錯爲言此蓋頭辭中長官則書司諫院而下位則不書司諫院只書正言二字故有此還給矣政院擧行錯認下敎而然也承旨以此意出諭政院不必更爲避嫌只令諫院諦悉好矣祖淳曰臣等亦聞諫疏違格事而不書諫院果是違格矣公轍曰臣以所帶泮任事有所仰遠矣本館學諭學正陞付啓目曾於六月修入而未及踏下當爲更修以入乎予曰依此爲之
정조 24년 · 강
遞承旨朴宗輔以朴崙壽代之
정조 24년 · 목
敎曰同副承旨許遞前望單子入之待下批牌招
정조 24년 · 강
放平海定配罪人曺壽喆長淵定配罪人金尙一
정조 24년 · 목
因壽喆到配狀敎以放送該吏一體放送
정조 24년 · 강
戶曹判書李在學陳疏自引乞遞賜例批
정조 24년 · 목
疏略曰掖署文牒不容毫忽而緣臣錯謬致勤慈殿匪怒之敎至有廟堂請罷之擧不意分揀之命忽下於訟愆之中且惶且感不知所以自措也乞遞臣職仍降咸罰焉批以卿其勿辭行公
정조 24년 · 강
檢閱洪奭周以母病陳疏徑出批許救護
정조 24년 · 강
行召對于誠正閣承旨申獻朝閣臣沈象奎玉堂趙萬元尹益烈假注書呂東植史官金景煥李存秀
정조 24년 · 강
命李宗斗尹衡五嚴加照律其餘勘放
정조 24년 · 목
刑曹啓言別監尹衡五林白亨李命脩李聖喆金翼祚金盛孫文復基等反覈究詰則渠等所供以爲李宗斗自書手本四張一張則渠自受出三張則分給於渠等故迷劣所致未免徑先受出云依金昌大和應之罪竝自臣曹請從輕重勘處允之敎以李宗斗尹衡五嚴加照律其餘分輕重勘放
정조 24년 · 강
刑曹以尹衡五杖一百後徒三年定配於平康縣押送啓
정조 24년 · 강
命司鑰白景采等分輕重勘處
정조 24년 · 목
刑曹啓言司鑰白景采等原情泛稱遲晩請考律嚴勘敎以分輕重勘處
정조 24년 · 강
行勸講于熙政堂閣臣金祖淳南公轍承旨李集斗假注書呂東植史官承膺祚李存秀
정조 24년 · 강
璿源殿近處行閣命修補
정조 24년 · 목
口敎曰璿源殿近處行閣欲爲造果廳處聞椽木多有所傷云他處修補後亦爲修補事分付
정조 24년 · 강
大王大妃殿進御加味蔘橘飮自今日五貼式命製入榻敎也
정조 24년 · 강
命總管中有實故情病人竝許遞
정조 24년 · 강
行召對于誠正閣承旨徐有聞玉堂申絢尹益烈閣臣李存秀假注書呂東植史官金錫泰承膺祚
정조 24년 · 목
敎曰大王大妃殿有下敎事按覈使卽爲來待於政院事分付
정조 24년 · 강
行召對于誠正閣承旨鄭尙愚閣臣李存秀玉堂金熙周朴鍾淳假注書李允謙史官金珍恪洪奭周
정조 24년 · 강
山陵都監以上樑文書寫官李書九在外代上護軍李祖源改付標啓
정조 24년 · 강
行藥院入診于熙政堂都提調徐龍輔提調金祖淳副提調李集斗
정조 24년 · 목
請診也○予命醫官診候置之仍敎曰見總護使狀啓開金井時土色亦甚好云罔極中萬幸矣龍輔曰斬破土時土色已知其純吉而今番則尤好云誠多幸矣予曰總護使以下昨日離發今日當復命耶龍輔曰始欲以昨日復命云矣聞昨始離發似因地平後更審而今日則似當早爲入來矣又奏曰日前所下按覈使密啓臣果詳見則大體與道伯狀聞無甚異同亦非時日內急速稟處之事待諸大臣入來商確後稟處似好矣予曰依所奏爲之
정조 24년 · 강
閣臣金祖淳南公轍承旨朴崙壽
정조 24년 · 강
行勸講于熙政堂假注書呂東植史官承膺祚李存秀
정조 24년 · 강
召見奉審承旨禮曹判書觀象監提調于誠正閣承旨金近淳禮曹判書李晩秀觀象監提調尹行恁
정조 24년 · 목
山陵開金井後入來也○予曰卽見狀啓則開金井已爲順成而土色極好罔極中萬幸矣晩秀曰開金井順成而土色則十分極好不勝處幸矣予曰領左相同爲入來乎行恁曰大臣則差後而臣等先爲入來矣近淳曰光恩副尉則先爲入來矣行恁曰開金井則比當初正穴差上半金井故作甕家亦當稍退爲之矣晩秀曰此是前所穿鑿處故當爲退壙處必多淳土云云矣果如其言開金井差上爲之而穿至地平則土色極好且有土紋乃是中心土似是眞箇正穴矣行恁曰臣等入去地平之中坐立詳視則土色極好矣穴深則依己酉年例以七尺五寸爲之而己酉年用周尺故今番亦用周尺矣予曰陵所諸役果爲善成乎行恁曰丁字閣及齋室幾皆告成石物亦幾造出而石品皆好矣晩秀曰日候尙無寒意役軍及工匠殆過五千餘名而無一得病者皆效誠赴役矣予曰嶺南密啓當爲稟處時原任大臣來待于賓廳之意出諭也
정조 24년 · 강
下外梓宮擇日命改付標
정조 24년 · 목
禮曹判書李晩秀啓言下外梓宮吉日以來月初三日擇入矣相地官等以爲自開金井至下外梓宮日子太遠云故更問于日官則今月三十日午時爲吉云然則二十四日外梓宮結裹後同日午時仍行習儀二十八日卯時陪進三十日下外梓宮擇日原單子請改付標擧行從之
정조 24년 · 목
山陵都監啓言健陵局內四標界限不可不分定請令禮曹及都監堂上本府留守擧行允之
정조 24년 · 강
召見坐直承旨與時原任大臣以下于熙政堂承旨申獻朝領府事李秉模領議政沈煥之左議政李時秀右議政徐龍輔兵曹判書金祖淳吏曹參判尹行恁京畿暗行御史李寅采
정조 24년 · 목
敎曰坐直承旨與時原任大臣備局有司堂上吏兵曹堂上御史入侍○予曰卿等果善爲往來乎秉模曰開金井已爲順成而土色純吉果是上吉之地矣予曰開金井已順成而土色極好罔極中誠爲萬幸矣時秀曰穿至地平土色漸勝果是純吉之地也予曰御史書啓卿等果見之乎煥之曰果爲見之矣予命御史進前敎曰書啓外如有可奏之言奏之也寅采曰書啓所奏外別無可奏者矣予曰吏兵曹堂上稟處書啓好矣煥之曰吏曹則判堂尙未出仕亞堂當爲之矣予命吏兵曹堂上先退開政
정조 24년 · 강
吏曹參判尹行恁以京畿御史書啓覆啓
정조 24년 · 목
行恁啓言伏見京畿暗行御史李寅采書啓則栍邑中安山郡守金鍒龍仁縣監丁遇泰御史旣請令攸司稟處今無可論支勅直路邑守令中坡州牧使李漸運以屠宰不停買賣狼藉爲辭長湍府使閔致協以糴捧多濫觴政亦過陵所進排不無私斂爲辭竝罷黜栍邑守令中廣州判官金履裕以添馱不察之罪在所難免爲辭始興縣令李潢以鎭日調丁村閭繹騷爲辭振威縣令鄭致愚以鄕曲貧班旣令負石又復勒疤爲辭竝重推其餘栍邑及支勅直路四邑前後守令別無特異之績又無顯著之疵竝姑置之本道監司徐鼎修以殫壓得宜勤勵不懈爲辭水原留守徐有隣以委任旣久軍民皆稱爲辭廣州留守金思穆以坐鎭保障威惠幷行爲辭而居留及道臣體重竝姑勿論御史書啓中始興縣令誤以縣監當該御史李寅采請推考從之
정조 24년 · 강
領議政沈煥之以京畿御史別單覆啓
정조 24년 · 목
煥之啓言京畿暗行御史李寅采書啓別單有稟處之命矣取見其別單則其一各驛之凋弊專由於馬戶之權賣位土從今禁其買賣事也其一諸邑晩移之禾有莖無實如不給災民情落莫更令邑倅從實執災事也其一支勅時邑吏之出站者以行費留糧多有斂民之弊先期申禁事也其一龍仁復戶每一結之所收以米則三斗以租則二十斗富民先納以米故貧民皆以租納多寡懸殊爲瘼甚大通一邑田結均捧三斗米事也馬位田之驛夫權賣邑民潛買者厥罪惟均嚴立科條隨現重勘郵官之不察邑倅之不禁亦宜論罪而晩禾無實可以給災處及支勅邑吏之有斂民間俱當嚴飭至於龍仁縣復結之或米或租所收不均爲民痼弊者尤宜先究其委折仍令嚴遵均一之制矣竝自本司關問道臣俾卽査報各該邑倅如有違越朝令亦爲論勘請分付從之
정조 24년 · 강
命都監堂上趙鎭寬李在學申飭行公
정조 24년 · 목
右議政李時秀啓言都監堂上吏曹判書趙鎭寬本職未肅拜久不行公戶曹判書李在學陳疏承批後不爲仕進請重推申飭行公從之
정조 24년 · 강
命假監役李周永改差今日政差代
정조 24년 · 목
周永除拜後過限未出仕吏曹啓請改差允之敎以今日政差代
정조 24년 · 목
以沈鐓爲假監役初仕也李用逵爲坡州牧使具綜爲長湍府使李祖源徐邁修爲都總管金履翼宋銓李儒慶爲副總管
정조 24년 · 강
命洪樂游閔師宣李龜雲閔命爀李敬參南涑金㙆徐有沂金孝眞金孝秀李東冕敍用
정조 24년 · 목
敎曰侍從堂上堂下罷散人敍用
정조 24년 · 강
大行大王誕日百官進表裏于殯殿
정조 24년 · 강
詣殯殿行朝奠朝上食
정조 24년 · 강
大王大妃殿進御二錢重人蔘粟米飮一貼王大妃殿進御二錢重人蔘粟米飮一貼惠慶宮進服二錢重人蔘粟米飮一貼嘉順宮進服二錢重人蔘粟米飮一貼命煎入幷榻敎也
정조 24년 · 강
詣殯殿行晝茶禮
정조 24년 · 강
大王大妃殿命大殿過加哀毁大臣仰勸還內
정조 24년 · 목
大王大妃殿口敎曰大殿夜來寢睡不得安穩而今日自早至今過加哀毁萬萬憫迫此意言于大臣以爲夕奠前仰勸還內之地
정조 24년 · 목
政院啓言時原任大臣伏奉慈敎來詣請對矣敎以自內仰告卿等退去○又啓言藥房都提調徐龍輔提調金祖淳副提調李集斗來詣請對矣敎以退去又啓言時原任閣臣來詣請對矣敎以退去
정조 24년 · 강
藥房口啓請還內賜批
정조 24년 · 목
口啓言臣等伏奉慈敎有自朝至今過加哀毁之敎不任抑塞罔措之至慈殿焦憂至此何不思仰體之道乎亟許還內以慰慈心焉批以已仰告矣
정조 24년 · 목
政院啓言時原任大臣以爲日勢已晩寒意漸緊還內之請一時爲急更爲請對矣敎以時刻已至退去
정조 24년 · 강
詣殯殿行夕上食夕奠
정조 24년 · 강
大轝肩轝軍命各洞各契極擇丁壯勿令一運卽放
정조 24년 · 목
國葬都監啓言轝士排運之規例以各洞各契分屬於各運而今番程途稍遠五部轝軍將未免加數調丁之慮大轝肩轝軍則各洞各契中極擇丁壯者勿令一運卽放互相休息交替三四次入用事請分付漢城府轝士廳允之
정조 24년 · 강
草莽臣宋��圭上疏乞收召命賜批
정조 24년 · 목
疏略曰不意殿下嗣服之初復加收召期以輔導之責至擧東朝諭召而垂敎諄複有出尋常繼又陞移職秩恩數荐仍如臣至愚濫廁招徠之列不料朝廷擧措之乖當一至於此也乞收召命竝削臣職名焉批以此時何可巽讓不來乎爾其卽爲幡然仍命下諭于經筵官宋��圭處
정조 24년 · 강
按覈使李書九慶尙監司金履永以仁同罪人按覈馳啓
정조 24년 · 목
予曰嶺南事今欲決處故召見卿等而慈殿今方垂簾卿等奏于慈殿也大王大妃殿敎曰此輩旣有如許凶心而其所排布則又如是可笑必是失性狂易之人也不然則以六十餘人直犯官門而寧有僥倖得免之理乎煥之曰逆魁時景則平日杜門自謂學問好觀乾象以其占夢句語觀之亦可知其自來凶心之包藏矣自七月以後登高觀象又前期備濁酒乾魚以爲犒饋之資其所排布雖極虛謊可笑而其凶言凶跡焉逭劇逆之誅乎大王大妃殿敎曰其罪則果是凶逆而其事則極爲可笑渠雖百人何以犯官門雖或犯一邑何以能轉及他邑如渠所云云乎其凶言凶謀固不可泛忽視之而所做之事若非兒戱定是失性豈不可怪乎煥之曰今此慈敎實出包荒之盛意不勝欽仰而厥賊之常時排布萬萬凶悖豈可以事近於兒戱不用逆律乎時皡亦宜用大逆不道之律而伏惟好生之聖意或慮蔓延而爲害故寬之又寬特以謀逆同參擬律其餘徒黨亦皆一用輕典朝廷公議自三司以下必以爲太涉輕歇而在今日鎭安之道不得不如是處置矣大王大妃殿敎曰果然矣豈可見蠅而拔劍乎賊魁雖用逆律而如渠蟣蝨之徒亦何必過加蔓延乎至於在逃者之尙今未捕極爲駭然此等事雖不必看作大事亦不可太爲慢怱各別申飭也煥之曰擧行之稽忽萬萬可駭道帥臣及營將臣等當請罪矣大王大妃殿敎曰豈有如許稽忽之事乎駭然甚矣然罪自罪功自功稽忽之罪雖不可不論而當初捕捉之功亦不可以罪揜之至於官吏等之先發捕納者亦量宜厚賞好矣煥之曰當初覺捕專由於酒媼之走告村女之能辦此誠可幸酒媼及官吏之捕納者皆合有賞典矣大王大妃殿敎曰酒媼事極可嘉賞矣渠以一村女能知爲國之誠有此先告之事者不可不拔例褒奬矣又敎曰今此決處之事諸大臣之見皆無異同乎秉模曰臣等皆已爛熳商確領議政所奏果合當矣時秀曰累日爛商俱無異見矣龍輔曰臣等累日相議意見果無參差矣大王大妃殿敎曰密啓之到今已屢日卿等必已爛加商量竝依所奏爲之而大扺殺戮不可太濫稽緩亦不可不申飭當警飭者警飭合褒賞處褒賞旣不必看作大事亦不可以其非大事之故而或歇於褒賞卿等須深量善爲之也
정조 24년 · 강
領議政沈煥之以嶺南諸囚酌處啓
정조 24년 · 목
煥之啓言嶺南諸囚有商確以奏之命矣臣等與金吾諸堂來會賓廳取見按覈使李書九狀本則今此獄情萬萬凶慘而賊魁時景與其弟時昱先已經斃王章未施不勝痛惋見在諸囚固當拿致王府具格設鞫快正典刑而當初按覈使差送之命慈聖聖意自有所在狀本論列亦甚詳盡仍於該道用法亦可以暴諸凶之罪洩一道之憤罪人時皡以謀逆同參捧結案正法罪人永太受賊指使甘心煽募以知情不告捧結案正法罪人胤赫一句之語雖極陰慘而旣異身犯且是應坐依本律施行罪人李戒國劉用孫金金乭雖極凶悖俱是脅從與永太差間罪人兪漢奉李有孫朴八十伊吳允乭奴莫乭等甘聽利誘隨到官門幷令按覈使各別重棍絶島及遠地分等爲奴罪人孫乧嚴等三十三人特付罔治之義亦令按覈使分輕重嚴棍放送罪人張時夏時楫時鼎等減死嚴刑三次邊遠定配罪人金樂敎特付惟輕之典嚴刑一次放送罪人張時鋼時礪等未及告官勢或無怪挽袖散衆心則無他竝卽放送罪人金行久權龍度張羽成金則巖裵六萬等別無更問之端一體放送罪人玄慶以賊魁之子所犯至凶而浹月在逃尙未捕得揆以國法萬萬寒心竝與鄭旕三等六漢嚴飭道帥臣及各鎭營期於刻期捕得而如在按覈使還朝之後則令道臣具格取招以聞其中殷連興一人之誓死不從可見秉彝不可不褒奬以勵頑俗令該曹帖加成送而正法罪人當自金吾擧行刑配罪人則令道臣擧行按覈使卽爲上來之意請分付大王大妃殿敎曰依爲之仍敎曰所奏皆是矣逆魁果爲嚴刑捧招乎煥之啓言不待加刑一一輸款云矣
정조 24년 · 강
大王大妃殿命道帥臣姑先推考罪人未捕刻期捉納邑吏帖加酒媼優賞
정조 24년 · 목
領議政沈煥之啓言諸罪人分等稟處而玄慶及在逃六漢之尙未就捕不但各鎭將擧行之萬萬寒心道帥臣事亦極可駭該道道帥臣竝罷職各鎭將令道帥臣爲先嚴棍使各戴罪行公刻期捉納伊日賊徒來到官門時結縛漢奉之邑吏則令該曹帖加成給奔告邑吏之酒媼則令本道米木錢請各別優厚賞給大王大妃殿敎以道帥臣姑先推考尙今未捕極爲駭然更爲申飭使之刻期捉納當初覺捕之勞亦爲依所奏施賞仍敎曰若果着力則豈有尙今未捕之理乎萬萬稽緩矣
정조 24년 · 강
重推表石陰記製述官金載瓚
정조 24년 · 목
左議政李時秀啓言表石陰記前已啓下矣更爲詳審則有一字誤書處當該製述官金載瓚重推表石陰記請更爲精寫奉入從之
정조 24년 · 강
命龍仁縣令丁遇泰山陵石役竣事後拿處
정조 24년 · 목
左議政李時秀啓言龍仁縣令丁遇泰因繡啓論勘當爲拿處而遇泰以山陵別看役專管石役有難離次請待竣事後拿處從之
정조 24년 · 강
行勸講于熙政堂閣臣金祖淳尹行恁承旨金近淳假注書呂東植史官李存秀洪奭周
정조 24년 · 강
罷長連縣監洪後榮職
정조 24년 · 목
黃海監司鄭日煥以後榮不呈公狀罷黜馳啓敎以政官牌招開政
정조 24년 · 목
以金銑爲應敎沈公協爲長連縣監金熙采爲司諫禹拓夏爲守門將初仕也
정조 24년 · 강
兩司聯啓請嶺啓中時皡等設鞫嚴覈仍請蔡弘遠刊仕籍賜不允批執義柳畊司諫金銑掌令吳翰源正言鄭㝡成李東晩
정조 24년 · 목
聯啓略曰噫嘻痛矣亂逆之變從古何限而豈有若今番嶺啓中諸賊乎逆魁時景等兄弟縛官上京擧兵除惡等語究其逆節當施孥戮之典時皡則凶窩逆窟猶不吐實永太則爲賊爪牙凶獰悍惡胤赫則有子三賊又有賊孫況其納供極爲頑悍連坐極律在法當然時夏時鼎時楫等暫挽非力遏之志不告有觀望之跡嚴訊窮詰不容少緩金樂敎則參聞醫官可疑之說而不卽直招究厥情節萬萬狡慝玄慶則以逆景之子初旣同惡末又逃躱尙今未捉實有深憂而至若前承旨蔡弘遠身在輦轂而姓名三字忽出於嶺外諸賊之招疏擧虛實雖未的知亦不可置而勿論矣請時皡永太胤赫時夏時鼎時楫金樂敎等亟令王府拿鞫嚴覈夬正邦刑時景時昱幷施拏籍之律玄慶督期詗捕嚴鞫得情前承旨蔡弘遠刊名仕籍放逐鄕里焉批以不允蔡弘遠事疏擧云云此人卽故相子也寧或有是臺言可謂疑人於不當疑之地弘遠豈不冤乎亟停勿煩
정조 24년 · 강
兩司聯疏請嶺啓諸賊設鞫得情仍避嫌賜批大司諫成鼎鎭掌令柳河源持平金秀臣
정조 24년 · 목
聯疏略曰窮凶極惡豈有如今日嶺啓諸賊乎時景時昱當施孥戮之典至於時皡永太時鼎時楫等諸賊凶窩逆窟猶未吐實胤赫旣有逆子又有賊孫況其納供極爲頑悍不可止施連坐之律宜加究覈夬正邦刑至如金樂敎權龍度金行久等究厥狡慝不可全釋亦命王府設鞫得情玄慶等七賊亦令刻期捉得以爲剪逆種杜亂根焉兩司僚臺以前承旨蔡弘遠之存拔議論矛盾終不敢有所苟同蓋臣等初未嘗扶護於弘遠而情志不孚未得同參於討逆之啓臣等死罪尤無所逃乞命鐫削臣等之職批以已諭於啓矣
정조 24년 · 강
玉堂聯箚請嶺啓諸賊拿鞫賜批副應敎朴吉源校理金熙周申絢副校理洪受浩趙萬元修撰尹益烈副修撰朴鍾淳閔耆顯
정조 24년 · 목
聯箚略曰臣等伏見嶺南道臣及按覈使啓本不覺心骨俱寒今以諸賊之招觀之其醞釀排布固非一朝一夕之故而凶徒尙多未捕便同根柢之自在伏願兩魁之已斃者以适雲例施行其餘在囚諸賊竝令拿鞫得情在逃者嚴飭道帥臣刻期跟捕一體拿鞫夬正典刑焉批以慈殿處分有斟量勿煩
정조 24년 · 강
命時囚李顯宅金鍒議處
정조 24년 · 목
義禁府啓言忠淸前水使李顯宅原情泛稱遲晩而曾經閫帥請除刑推議處允之又啓言安山郡守金鍒原情泛稱遲晩請刑推得情敎以除刑推議處
정조 24년 · 강
行藥院入診及次對于熙政堂召見黃海前監司徐榮輔都提調徐龍輔提調金祖淳副提調李集斗
정조 24년 · 목
請診也○予命醫官診候置之○領議政沈煥之曰今二十八日外梓宮陪進時臣與總護使當進去矣依例除朝辭往來乎予曰依此爲之煥之曰向於嶺啓稟處時酒媼則依慈敎已令本道優給錢木布而至於殷連興不飮時景之酒以雖死不從爲言帖加之典猶不足激勸合爲拔例之道矣大王大妃殿敎曰酒媼之米布施賞不過一時褒賞而已若有身役則每年除減若有子則令本府差用相當之任以示永久激勸之意好矣左議政李時秀曰臣於日前以都監堂上事仰奏而該堂尙不行公誠悶然矣煥之曰吏判本職除拜後仍出城外違牌陳疏而其私情與他有異期於自劃姑爲許遞似好矣予曰此事欲問卿等而處之矣何以則爲好耶時秀曰臣亦自外相議而別無他見矣右議政徐龍輔曰朝家旣燭其私義則姑爲體諒似合禮使之道矣大王大妃殿敎曰向以陵所役軍輩弊端旣有飭諭而繡衣亦已復命今則果無貽弊之端云耶總護使必詳知之矣時秀曰臣謹奉慈敎面面曉諭役價則從厚出給而加給空石以爲障風之資間又特下犒饋役軍輩擧皆感泣赴事果無貽弊之端矣大王大妃殿敎曰在昔己酉年爲役軍曲保之盛德果何如也凡事須一遵其時例爲之也時秀曰臣等於二十八日進詣陵所領相則先爲還來臣則當留勅工役而雖一二件事若或不及於己酉年則謹當以慈敎曉諭各別奉行矣大王大妃殿敎曰因山時則日寒必尤甚卿須仰體先大王愛民之德意各別善爲之也禮曹判書李晩秀曰內閣進香以今二十八日擇入矣其日領議政及京畿監司皆以外梓宮陪進出去不得參班矣二十六日辰時設行似好矣予曰依此爲之仍命榮輔進前敎曰好爲入來乎榮輔曰頑命生入矣予曰本道事有可奏者乎榮輔曰涖任未久別無弊端之可陳而近來道臣守令遞易頻數甚爲可悶此後若不數遞則可爲一分有益之道矣
정조 24년 · 강
許施江原監司李魯春災實狀啓諸條所請